**Zmluva o poskytovaní podporných služieb pre zabezpečenie prevádzky** **informačných systémov ISZI a MIS NCZI**

uzatvorená podľa ust. § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej aj len „Zmluva“) medzi:

|  |  |
| --- | --- |
| **Objednávateľom:**Obchodné meno: | Národné centrum zdravotníckych informácií |
| Sídlo: | Lazaretská 26, 811 09 Bratislava |
| **Zastúpený:** |  ..., generálny riaditeľ |
| IČO: | 00165387 |
| DIČ:IČ DPH: | 2020830119nie je platca DPH |
| Bankové spojenie: | Štátna pokladnica |
| č. účtu:IBAN: | 7000185166/8180SK248180000000700185166 |
|  |  |
|  | (ďalej len „Objednávateľ“) |

**a**

|  |  |
| --- | --- |
| **Poskytovateľom:** |  |
| Obchodné meno: | **...................................................** |
| Sídlo: | ................................................... |
|  |  |
| **Zastúpený:** | ................................................... |
| IČO: | ................................................... |
| DIČ: | ................................................... |
| IČ DPH: | ................................................... |
| Bankové spojenie: | ................................................... |
| č. účtu: | ................................................... |
| IBAN: | ................................................... |
|  | (ďalej len „Poskytovateľ“) |

(Objednávateľ a Poskytovateľ ďalej spoločne aj len ako „Zmluvné strany“ a každý samostatne aj len ako „Zmluvná strana“)

**Preambula**

Informačný systém zdravotníckych indikátorov (ďalej aj len „**ISZI**“) slúži Objednávateľovi na podporu spracovania údajov zdravotníckej štatistiky SR a EÚ. Manažérsky informačný systém Objednávateľa (ďalej aj len „**MIS NCZI**“) je aplikačné vybavenie na podporu optimalizácie spracovania zdravotníckych informácií a podporu optimalizácie reportingu pre Objednávateľa. Pre účely tejto Zmluvy sú systémy ISZI a MIS NCZI ďalej spoločne označené aj len ako „**APV**“ (aplikačné programové vybavenie).

Účelom tejto Zmluvy je zabezpečenie služieb technickej podpory prevádzky, údržby a rozvoja APV z dôvodu zabezpečenia jeho riadnej prevádzkyschopnosti a úprav funkcionalít. Bližšia špecifikácia APV je uvedená v **Prílohe č. 1**, ktorá je neoddeliteľnou súčasťou tejto Zmluvy.

## Predmet Zmluvy

* + - 1. Predmetom Zmluvy je úprava práv a povinností Zmluvných strán spojených so záväzkom Poskytovateľa vykonávať a zabezpečovať pre Objednávateľa služby spojené s prevádzkou, údržbou a rozvojom APV Objednávateľa v rozsahu a za podmienok stanovených touto Zmluvou vrátane jej príloh a korelujúcim záväzkom Objednávateľa za riadne a včas poskytnuté služby zaplatiť Poskytovateľovi cenu v rozsahu a za podmienok dohodnutých v tejto Zmluve.
			2. Poskytovateľ sa zaväzuje poskytovať Objednávateľovi podporné služby pre zabezpečenie prevádzky, údržby a rozvoja APV (ďalej len „**Podporné služby**“ alebo „**služby**“), ktoré pozostávajú zo služieb servisnej podpory a údržby APV (ďalej aj len „**Paušálne služby**“) a služieb rozvoja a zmeny funkcionalít APV a ďalších podporných služieb (ďalej aj len „**Objednávkové služby**“).
			3. Paušálne služby sa Poskytovateľ zaväzuje poskytovať aj vo vzťahu k úpravám APV realizovaným za účelom rozvoja alebo zmeny funkcionality APV prostredníctvom Objednávkových služieb.
			4. Podrobný popis a dohodnuté parametre cieľových úrovni (ďalej aj ako „**Service Level targets**“ alebo “**SLT**“) Podporných služieb poskytovaných Poskytovateľom v rámci predmetu tejto Zmluvy sú uvedené v **Prílohe č. 1**, ktorá je neoddeliteľnou súčasťou tejto Zmluvy.
			5. Objednávateľ sa zaväzuje zaplatiť Poskytovateľovi za poskytovanie Podporných služieb odplatu podľa dohodnutých zmluvných podmienok, špecifikovaných v čl. 4 tejto Zmluvy.
			6. Súčasťou plnenia Poskytovateľa podľa tejto Zmluvy je i poskytnutie užívacích oprávnení (licencia) ku všetkým častiam APV, ktoré Poskytovateľ dodá či upraví na základe tejto Zmluvy a ktoré používajú ochranu podľa Autorského zákona, a to v rozsahu špecifikovanom v čl. 13 tejto Zmluvy.

## Miesto plnenia a spôsob realizácie

* + - 1. Poskytovateľ sa zaväzuje začať s poskytovaním Paušálnych služieb podľa tejto Zmluvy až po doručení písomnej výzvy Objednávateľa na poskytovanie Paušálnych služieb. Poskytovateľ sa zaväzuje poskytovať Paušálne služby počnúc prvým dňom kalendárneho mesiaca nasledujúceho po kalendárnom mesiaci, v ktorom Objednávateľ doručil Poskytovateľovi písomnú výzvu na poskytovanie Paušálnych služieb v zmysle tohto bodu Zmluvy, ak Objednávateľ v doručenej výzve neurčí iný termín začatia poskytovania Paušálnych služieb Poskytovateľom. Pre vylúčenie pochybností, Zmluvné strany sa dohodli, že doručenie písomnej výzvy Objednávateľa podľa tohto bodu Zmluvy podpísanej štatutárnym orgánom Objednávateľa (povereným zástupcom) je nevyhnutnou podmienkou pre poskytovanie Paušálnych služieb Poskytovateľom podľa tejto Zmluvy.
			2. Objednávateľ je oprávnený kedykoľvek z akéhokoľvek dôvodu alebo aj bez uvedenia dôvodu nariadiť Poskytovateľovi prerušenie poskytovania Paušálnych služieb, a to formou písomného oznámenia doručeného Poskytovateľovi. Doručením oznámenia Poskytovateľovi nastávajú účinky prerušenia poskytovania Paušálnych služieb Poskytovateľom. Prerušenie poskytovania Paušálnych služieb pominie uplynutím doby uvedenej v oznámení Objednávateľa alebo doručením písomnej výzvy Objednávateľa Poskytovateľovi na pokračovanie v poskytovaní Paušálnych služieb Poskytovateľom, ak sa Zmluvné strany nedohodnú inak. Objednávateľ je oprávnený dobu trvania prerušenia poskytovania Paušálnych služieb jednostranne predĺžiť, nariadiť prerušenie poskytovania Paušálnych služieb aj opakovane a/alebo nariadiť prerušenie poskytovania Paušálnych služieb aj na dobu neurčitú. Pre vylúčenie pochybností, počas trvania prerušenia poskytovania Paušálnych služieb nemá Poskytovateľ nárok na zaplatenie ceny Paušálnych služieb podľa čl. 4 tejto Zmluvy a nevzniká mu ani právo uplatňovať si voči Objednávateľovi akékoľvek nároky z dôvodu prerušenia poskytovania Paušálnych služieb (napr. náhrada škody, náhrady nákladov s tým spojených a pod.) ani právo odstúpiť od tejto Zmluvy.
			3. Objednávkové služby sa Poskytovateľ zaväzuje poskytnúť na vyžiadanie Objednávateľa.
			4. Miesto plnenia a spôsob realizácie plnenia tejto Zmluvy sú bližšie popísané v **Prílohe č. 1**.

## Platnosť, predĺženie a ukončenie Zmluvy

* + - 1. Táto Zmluva nadobúda platnosť dňom jej podpísania zmluvnými stranami. Táto Zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia, že táto Zmluva vrátane všetkých jej súčastí a príloh bude zverejnená v Centrálnom registri zmlúv (ďalej len „**register**“). Zverejnenie Zmluvy v registri sa nepovažuje za porušenie mlčanlivosti podľa čl. 5 tejto Zmluvy ani za ohrozenie obchodného tajomstva a informácie označené v tejto Zmluve ako dôverné v zmysle § 271 odsek 1 Obchodného zákonníka sa nepovažujú za dôverné informácie. Zmluva je účinná dňom nasledujúcim po dni jej zverejnenia v registri, nie však skôr ako dňom uzavretia zmluvy o zabezpečení plnenia bezpečnostných opatrení a notifikačných povinností podľa § 19 ods. 2 zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov.
			2. Zmluva sa uzatvára na dobu určitú, a to do uplynutia **24 mesiacov** odo dňa nadobudnutia účinnosti Zmluvy. Objednávateľ má právo jednostranne predĺžiť dobu platnosti a účinnosti Zmluvy o ďalších **24 mesiacov** (ďalej len „**opcia**“), a to za podmienok v zmysle bodov 3.3 a 3.4 tohto článku Zmluvy. Pre zamedzenie pochybností, Objednávateľ je oprávnený uplatniť opciu len raz počas trvania tejto Zmluvy.
			3. V prípade, že sa Objednávateľ rozhodne využiť opciu podľa bodu 3.2 tejto Zmluvy, je oprávnený tak urobiť najskôr po uplynutí 15 mesiacov od účinnosti Zmluvy, a to zaslaním písomného oznámenia o uplatnení si opcie Poskytovateľovi najneskôr 3 mesiace pred uplynutím dohodnutej doby platnosti Zmluvy, inak Zmluva zanikne uplynutím dohodnutej doby platnosti Zmluvy podľa ustanovenia bodu 3.2 tejto Zmluvy. Opcia predĺženia Zmluvy nadobúda účinnosť dňom doručenia písomného oznámenia o uplatnení si opcie Poskytovateľovi. Uplatnením opcie sa platnosť a účinnosť Zmluvy predlžuje o 24 mesiacov a Zmluva je platná do uplynutia 48 mesiacov odo dňa nadobudnutia jej účinnosti.
			4. Využitím opcie sa táto Zmluva predlžuje za tých istých podmienok, za akých bola dojednaná pôvodne, vrátane podmienok cenových, pričom celkový finančný limit na úhradu ceny Podporných služieb počas celej doby platnosti Zmluvy vrátane opcie je uvedený v čl. 4 bode 4.4 tejto Zmluvy. Pre vylúčenie pochybností sa Zmluvné strany dohodli, že pri uplatnení opcie Objednávateľom nie je potrebné uzatvárať dodatok k tejto Zmluve.
			5. Táto Zmluva zaniká pred uplynutím doby v zmysle bodu 3.2 tohto článku Zmluvy:
		1. vyčerpaním celkového finančného limitu uvedeného v čl. 4 bode 4.4 Zmluvy,
		2. písomnou dohodou Zmluvných strán,
		3. odstúpením od Zmluvy v prípadoch, ktoré ustanovuje táto Zmluva alebo z dôvodov stanovených v zákone,
		4. výpoveďou Objednávateľa bez uvedenia dôvodu s 3-mesačnou výpovednou dobou, pričom výpovedná doba začína plynúť prvým dňom kalendárneho mesiaca nasledujúceho po mesiaci, v ktorom bola výpoveď riadne doručená druhej Zmluvnej strane, a uplynie posledným dňom príslušného kalendárneho mesiaca.
			1. Ktorákoľvek zo Zmluvných strán je oprávnená odstúpiť od tejto Zmluvy pre podstatné porušenie Zmluvy, za ktoré sa okrem porušení, ktoré sú tak klasifikované v iných ustanoveniach tejto Zmluvy, považujú najmä:

a) porušenia povinnosti Poskytovateľa spočívajúcom v opakovanom nedodržaní dohodnutých zmluvných parametrov Podporných služieb, ak k odstráneniu vzniknutého nedostatku nedôjde ani po písomnom upozornení a v dodatočnej primeranej lehote nie kratšej ako 5 dní určenej v písomnej výzve,

b) omeškanie Objednávateľa s úhradou splatnej finančnej sumy podľa tejto Zmluvy o viac ako 30 dní, ak k úhrade dlžnej sumy nedôjde ani po písomnej výzve Poskytovateľa s dodatočnou lehotou plnenia nie kratšou ako 15 dní,

c) ďalšie porušenie povinností zmluvných strán vyplývajúce z tejto Zmluvy, ktoré v zmysle § 345 Obchodného zákonníka možno považovať za podstatné porušenie Zmluvy.

* + - 1. Objednávateľ je oprávnený odstúpiť od tejto Zmluvy aj bez uvedenia dôvodu alebo z akéhokoľvek dôvodu, a bez toho, aby Objednávateľovi vznikla z dôvodu odstúpenia povinnosť uhradiť akékoľvek nároky (škoda, sankcie a pod.), ak:
		1. v súlade s touto Zmluvou nedošlo ešte k plneniu Podporných služieb Poskytovateľom podľa tejto Zmluvy.
		2. sa Poskytovateľ stane spoločnosťou v kríze v zmysle § 67a Obchodného zákonníka,
		3. bude vyhlásený konkurz na Poskytovateľa, povolená reštrukturalizácia Poskytovateľa alebo Poskytovateľ vstúpi do likvidácie,
		4. sa začne proti Poskytovateľovi exekučné konanie,
		5. Poskytovateľ predá svoj podnik alebo časť podniku a podľa Objednávateľa sa tým zhorší vymožiteľnosť práv a povinností zo Zmluvy.
			1. Odstúpenie od Zmluvy je účinné dňom doručenia písomného oznámenia o odstúpení od Zmluvy druhej Zmluvnej strane. V odstúpení od Zmluvy musia byť vymedzené dôvody odstúpenia od Zmluvy, ak táto Zmluva alebo zákon neustanovuje inak. Účinky odstúpenia sa riadia príslušnými ustanoveniami Obchodného zákonníka, ak táto Zmluva neustanovuje inak.
			2. Odstúpením od Zmluvy nie sú dotknuté práva a povinnosti Zmluvných strán ohľadne plnení, ktoré si poskytli pred dňom odstúpenia od Zmluvy. V prípade odstúpenia od Zmluvy si Zmluvné strany ponechajú plnenia prijaté a akceptované do momentu odstúpenia od Zmluvy, ktoré boli vykonané v súlade s podmienkami uvedenými v tejto Zmluve a jej prílohách, vrátane úhrad za ne. Odstúpením od tejto Zmluvy nebude dotknutá platnosť licencií udelených touto Zmluvou alebo na jej základe k tým plneniam, ktoré Objednávateľ riadne prevzal.
			3. Ohľadom plnení, ktoré neboli riadne ukončené a akceptované ku dňu zániku Zmluvy výpoveďou alebo odstúpením, pripraví Poskytovateľ ich inventarizáciu a Objednávateľ bude oprávnený ale nie povinný ich prevziať, pokiaľ uhradí príslušnú časť zmluvnej ceny zodpovedajúcej miere rozpracovanosti podľa dohody zmluvných strán.
			4. Skončenie tejto Zmluvy sa nedotýka nároku na náhradu škody vzniknutej porušením tejto Zmluvy, nároku na zaplatenie zmluvnej pokuty podľa ustanovení tejto Zmluvy a ďalších práv a povinností vyplývajúcich z tejto Zmluvy, ktoré vzhľadom na svoju povahu majú trvať aj po ukončení Zmluvy, a to týkajúce sa najmä ochrany informácií, komunikácii a riešení sporov, udelených licencií, záruk.

## Cena a platobné podmienky

* + - 1. Za poskytovanie Paušálnych služieb (služby servisnej podpory a údržby APV) je Objednávateľ povinný zaplatiť Poskytovateľovi mesačnú paušálnu odmenu za každý kalendárny mesiac poskytovania Paušálnych služieb vo výške uvedenej v **Prílohe č. 2, tabuľke 1** (ďalej aj len ako „**Mesačná paušálna odmena***“*). Paušálne služby sa Poskytovateľ zaväzuje poskytovať aj vo vzťahu k úpravám APV realizovaným za účelom rozvoja alebo zmeny funkcionality APV prostredníctvom Objednávkových služieb.
			2. Objednávkové služby, prostredníctvom ktorých sa realizujú požiadavky na zmenu APV v rozsahu definovanom v Prílohe č. 1 tejto Zmluvy (zmena existujúcich alebo doplnenie nových funkcionalít APV) a poskytujú aj ďalšie podporné služby nad rámec Paušálnych služieb, budú realizované zo strany Poskytovateľa na základe vzájomnej akceptácie potrebného rozsahu prác a z toho vyplývajúcej ceny podľa cenníka uvedeného v **Prílohe č. 2, tabuľke 2** a následne Poskytovateľom schválenej objednávky (požiadavky) zo strany Objednávateľa (ďalej aj len ako „**Cena Objednávkových služieb***“*).
			3. Mesačná paušálna odmena a Cena Objednávkových služieb (ďalej spoločne aj len „**Cena Podporných služieb**“) predstavujú odplatu za splnenie všetkých zmluvných záväzkov Poskytovateľa vyplývajúcich z tejto Zmluvy a zahŕňajú všetky a akékoľvek náklady a výdavky Poskytovateľa (vrátane cestovných a ubytovacích nákladov zamestnancov Poskytovateľa alebo iných osôb, ktorých služby využíva pri plnení svojich povinností) na riadne a včasné plnenie záväzkov podľa tejto Zmluvy, ako aj cenu za udelenie licencie podľa článku 13. tejto Zmluvy. Pre zamedzenie pochybností, Mesačná paušálna odmena pokrýva všetky a akékoľvek náklady Poskytovateľa v rámci poskytovania Paušálnych služieb v danom kalendárnom mesiaci, a to bez ohľadu na množstvo prác (ak nie je v Prílohe č. 1 tejto Zmluvy vyslovene dohodnuté inak), ktoré bude potrebné v danom mesiaci vykonať a Poskytovateľ nemá právo požadovať zvýšenie Mesačnej paušálnej odmeny v prípade zvýšenej prácnosti v danom mesiaci poskytovania Paušálnych služieb (napr. z dôvodu dopadu uskutočnených zmien v APV alebo rozvoja funkcionality APV realizovaných prostredníctvom Objednávkových služieb).
			4. **Celkový finančný limit** na úhradu Ceny Podporných služieb počas trvania tejto Zmluvy **bez využitia opcie** je vo výške **..................,-** **EUR** (slovom: ............................ eur) bez DPH. Využitím opcie sa celkový finančný limit Zmluvy sa navýši o rovnakú sumu ako je uvedená v predchádzajúcej vete tohto bodu Zmluvy, pričom celkový finančný limit na úhradu ceny Podporných služieb počas celej doby platnosti Zmluvy **vrátane opcie** je vo výške **................,-** **EUR** (slovom: .................... eur) bez DPH.
			5. Objednávateľ nie je povinný využiť Podporné služby Poskytovateľa v plnom rozsahu celkového finančného limitu uvedeného v bode 4.4 tohto článku Zmluvy. Pre vylúčenie akýchkoľvek pochybností sa Zmluvné strany dohodli, že nevyčerpanie celkové finančného limitu podľa tohto článku Zmluvy nezakladá Poskytovateľovi právo uplatňovať si voči Objednávateľovi akékoľvek nároky z dôvodu nevyužitia akýchkoľvek Podporných služieb Objednávateľom (napr. náhrada škody a pod.) ani právo odstúpiť od tejto Zmluvy. Zmluvné strany berú na vedomie, že je výlučne na potrebách a vôli Objednávateľa v akom rozsahu využije Podporné služby Poskytovateľa podľa tejto Zmluvy.
			6. V prípade, ak počas platnosti tejto Zmluvy dôjde k faktickému zúženiu podpornej servisnej činnosti najmä zautomatizovaním rutinnej činnosti dohľadu APV alebo zastavením používania ucelenej funkcionality za predpokladu, že táto nemá dopad na ostatnú funkcionalitu APV, alebo komponenty ktoré túto funkcionalitu implementujú nie sú používané inými komponentmi APV, alebo zastavená funkcionalita nie je súčasťou jadra APV, budú strany rokovať o znížení aktuálne platnej Mesačnej paušálnej odmeny. Nová znížená výška Mesačnej paušálnej odmeny bude predmetom dodatku k tejto Zmluve.
			7. Poskytovateľ je oprávnený fakturovať Mesačnú paušálnu odmenu za poskytovanie Paušálnych služieb podľa bodu 4.1 tohto článku Zmluvy vždy mesačne pozadu, a to najneskôr do piateho pracovného dňa mesiaca za predchádzajúci mesiac, v ktorom boli Paušálne služby poskytnuté. Ak Paušálne služby nebudú poskytované počas celého obdobia príslušného kalendárneho mesiaca, faktúra za poskytnuté Paušálne služby bude obsahovať pomernú časť ceny za Paušálne služby pripadajúce na počet kalendárnych dní za obdobie poskytovania Paušálnych služieb do konca príslušného kalendárneho mesiaca. Prvé fakturačné obdobie sa počíta odo dňa začatia poskytovania Paušálnych služieb v súlade s bodom 2.1 tejto Zmluvy.
			8. Cena Objednávkových služieb podľa bodu 4.2 tohto článku Zmluvy bude fakturovaná Poskytovateľom Objednávateľovi až po poskytnutí príslušných služieb a ich akceptácii Objednávateľom. Poskytovateľ je povinný vystaviť faktúru najneskôr do piateho pracovného dňa mesiaca, nasledujúceho po mesiaci, v ktorom boli dodané plnenia Objednávkových služieb.
			9. Platobné a daňové doklady (faktúry) budú vystavené v EUR. Splatnosť faktúr bude 30 dní od ich doručenia. Ak faktúra nebude obsahovať náležitosti stanovené všeobecno-záväznými právnymi predpismi alebo dohodnuté v tejto zmluve, je Objednávateľ oprávnený ju vrátiť na prepracovanie alebo doplnenie Poskytovateľovi v lehote jej splatnosti. Vrátením faktúry Poskytovateľovi prestáva plynúť jej lehota splatnosti a nová lehota splatnosti faktúry začne plynúť až doručením opravenej alebo doplnenej faktúry.
			10. K cenám prislúcha v zmysle príslušných právnych predpisov príslušná sadzba DPH. Základom pre výpočet dane bude celková fakturovaná suma.
			11. Zmluvné strany sa dohodli, že celkový finančný limit uvedený v prvej vete bodu 4.4 tohto článku Zmluvy je pre účely tejto Zmluvy rozdelený nasledovne:

a) **....................,- EUR** (slovom: ..........................eur) bez DPH je určená výhradne na úhradu Mesačnej paušálnej odmeny podľa bodu 4.1 tejto Zmluvy,

b) **.............................,- EUR** (slovom: ......................... eur) bez DPH je určená výhradne na úhradu Ceny Objednávkových služieb podľa bodu 4.2 tejto Zmluvy.

Zmluvné strany sa dohodli, že ani jedna zo Zmluvných strán nemôže použiť sumy uvedené pod písm. a) a b) tohto bodu Zmluvy na iný účel, s výnimkou prípadu, ak sa tak dohodnú v osobitnom písomnom zázname Garanti Zmluvy obidvoch zmluvných strán uvedení v Prílohe č. 1 tejto Zmluvy a za predpokladu, že takýto písomný záznam bude na strane Objednávateľa opatrený aj písomným súhlasom štatutárneho zástupcu Objednávateľa.

* + - 1. Využitím opcie sa sumy uvedené pod písm. a) a b) bodu 4.11 tohto článku Zmluvy navyšujú o rovnaké sumy ako sú tam uvedené, ak pred uplatnením opcie nedošlo k dohode Zmluvných strán podľa predchádzajúceho bodu tohto článku Zmluvy. Druhá veta bodu 4.11 tohto článku Zmluvy platí rovnako aj na dobu trvania tejto Zmluvy po využití opcie.
			2. Zmluvné strany sa vyslovene dohodli, že Poskytovateľ nie je oprávnený ďalej poskytovať Objednávateľovi služby, ak by ďalším poskytovaním služieb a ich následnou úhradou došlo k prekročeniu finančného limitu určeného pre úhradu Mesačnej paušálne odmeny, Ceny Objednávkových služieb alebo celkového finančného limitu Podporných služieb.

Poskytovateľovi nevzniká nárok na odmenu za poskytnuté služby, ktorá by presiahla niektorý z finančných limitov určený pre úhradu služieb podľa bodu 4.11 tejto zmluvy alebo celkový finančný limit podľa bodu 4.4. tejto Zmluvy.

## Ochrana informácií

* + - 1. Zmluvné strany sa zaväzujú zachovávať mlčanlivosť o dôverných informáciách, ktoré získali v súvislosti s uzavretím alebo plnením tejto Zmluvy. Za dôverné informácie sa považujú: (i) informácie o činnosti Zmluvnej strany, jej štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o Zmluvnej strane, (ii) informácia výslovne Zmluvnou stranou označená ako „dôverná“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhej Zmluvnej strane, (iii) informácia, pre ktorú je stanovený všeobecne záväznými právnymi predpismi Slovenskej republiky osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo, osobné údaje a utajované skutočnosti); (ďalej súhrnne aj len ako „**dôverné informácie**“).
			2. Za dôverné informácie sa nepovažujú:
1. táto Zmluva a jej prílohy,
2. informácie, ktoré sa bez porušenia tejto Zmluvy stali verejne známymi,
3. informácie, ktoré je Objednávateľ povinný sprístupniť alebo zverejniť podľa všeobecne záväzného právneho predpisu platného a účinného na území Slovenskej republiky,
4. boli zákonne získané od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie,
5. informácie získané na základe postupu nezávislého na tejto Zmluve alebo druhej strane, pokiaľ je strana, ktorá informácie získala, schopná túto skutočnosť doložiť,
6. informácie nezávisle vyvinuté Zmluvnou stranou.
	* + 1. Poskytovateľ sa zaväzuje, že zaviaže svojich zamestnancov a všetky ďalšie osoby na jeho strane, ktoré sa v rámci plnenia Zmluvy u neho alebo u Objednávateľa oboznámia s osobnými údajmi, povinnosťou mlčanlivosti, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru alebo obdobného pracovného vzťahu fyzických osôb. Splnenie povinnosti v zmysle tohto bodu je Poskytovateľ povinný na výzvu Objednávateľa kedykoľvek hodnoverne preukázať.
			2. V prípade ak pre riadne plnenie tejto Zmluvy je nevyhnutné, aby Poskytovateľ v mene Objednávateľa spracúval osobné údaje, ktoré Objednávateľ spracúva ako prevádzkovateľ, zaväzuje sa Poskytovateľ tieto spracúvať výlučne za podmienok stanovených platnou a účinnou legislatívou Slovenskej republiky pre oblasť ochrany osobných údajov, t. j. na základe osobitného právneho titulu (zmluvy s Objednávateľom, prípadne ak je to možné v súlade s danou legislatívou na základe poverenia Objednávateľa, resp. iného obdobného právneho úkonu), v ktorom Objednávateľ stanoví predovšetkým predmet a dobu spracúvania osobných údajov, povahu a účel ich spracúvania, zoznam a rozsah osobných údajov, kategórie dotknutých osôb a povinnosti a práva Objednávateľa ako prevádzkovateľa, ako aj ďalšie podmienky stanovené platnou a účinnou legislatívou Slovenskej republiky pre oblasť ochrany osobných údajov.
			3. Zmluvné strany sa zaväzujú užívať dôverné informácie druhej Zmluvnej strany výlučne na účel, na ktorý im boli poskytnuté a zároveň sa zaväzujú dôverné informácie ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto Zmluve ustanovené inak, zaväzujú sa, že bez predchádzajúceho písomného súhlasu druhej Zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej Zmluvnej strany tretej osobe.
			4. Povinnosť zachovávať mlčanlivosť sa nevzťahuje na nasledovné prípady:
7. Zmluvnej strane na základe zákona alebo na základe rozhodnutia príslušného orgánu vznikla povinnosť sprístupniť alebo zverejniť dôvernú informáciu druhej Zmluvnej strany alebo jej časť; o vzniku takejto povinnosti sa budú Zmluvné strany vzájomne informovať bez zbytočného odkladu,
8. poskytnutie dôvernej informácie subdodávateľom, ak sa subdodávateľ podieľa na plnení predmetu Zmluvy a ak je to potrebné na účely plnenia povinností Poskytovateľa podľa tejto Zmluvy; to však len za predpokladu, že subdodávateľ takúto dôvernú informáciu nevyhnutne potrebuje pre účely plnenia tejto Zmluvy a zároveň ak Poskytovateľ zabezpečí, že subdodávateľ bude viazaný minimálne v rovnakom rozsahu k ochrane dôverných informácií ako sú viazané Zmluvné strany,
9. poskytnutie dôverných informácií odborným poradcom Zmluvných strán (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody s dotknutou Zmluvnou stranou, a to v súvislosti s poskytovaním ich služieb dotknutej Zmluvnej strane,
10. poskytnutie dôverných informácií Objednávateľom jeho zriaďovateľovi alebo inému subjektu verejnej moci pre účely plnenia im zverených úloh a činností.
	* + 1. Zmluvné strany sa zaväzujú, že poučia svojich zamestnancov, štatutárne orgány, ich členov a subdodávateľov, ktorým sú sprístupnené dôverné informácie, o povinnosti mlčanlivosti v zmysle tohto článku Zmluvy.
			2. Zmluvné strany sa zaväzujú, že upovedomia druhú Zmluvnú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedeli. Porušujúca Zmluvná strana je povinná bezodkladne vykonať opatrenia na zamedzenie porušovania povinnosti mlčanlivosti.
			3. Poskytovateľ sa zaväzuje zaistiť, aby pri plnení jeho záväzkov podľa tejto Zmluvy nedochádzalo k ohrozovaniu dát Objednávateľa so zvláštnym prihliadnutím k osobným údajom spracovávaných Objednávateľom v rámci predmetu jeho činnosti.
			4. Pre vylúčenie pochybností, ustanovenia bodov tohto článku Zmluvy sú účinné bez časového obmedzenia, t. j. aj po ukončení tejto Zmluvy.
			5. Objednávateľ je oprávnený požadovať od Poskytovateľa zmluvnú pokutu vo výške **20.000,- EUR** (slovom: dvadsaťtisíc eur) za porušenie ktorejkoľvek povinnosti vyplývajúcej Poskytovateľovi z tohto článku 5. Zmluvy a za každý jednotlivý prípad porušenia povinnosti (aj opakovane). Objednávateľ je zároveň oprávnený odstúpiť od tejto Zmluvy v prípade porušenia povinnosti Poskytovateľa vyplývajúcej z tohto článku Zmluvy.

## Práva a povinnosti Zmluvných strán

* + - 1. Poskytovateľ sa zaväzuje a súčasne berie na vedomie nasledovné:
1. Poskytovateľ sa zaväzuje poskytovať Podporné služby a plniť ostatné povinnosti v zmysle Zmluvy riadne, včas, s odbornou starostlivosťou, podľa svojich najlepších schopností, čestne, hospodárne, s využitím všetkých jeho dostupných odborných znalostí a skúsenosti, v súlade platnými a účinnými všeobecne záväznými právnymi predpismi, požiadavkami Objednávateľa a ostatnými podmienkami uvedenými v tejto Zmluve, ako aj v súlade so záujmami Objednávateľa, ktoré pozná alebo s
2. Poskytovateľ odovzdá Objednávateľovi a bude priebežne aktualizovať zoznam osôb, ktoré budú vykonávať zmluvou stanovené činnosti.
3. Poskytovateľ sa zaväzuje dodržiavať pri realizácii Zmluvy bezpečnostné požiadavky špecifikované v Metodike pre systematické zabezpečenie organizácií verejnej správy v oblasti informačnej bezpečnosti v platnom znení (dostupné na: <https://www.csirt.gov.sk/doc/MetodikaZabezpeceniaIKT_v2.0.pdf>), resp. metodike, ktorá ju nahradí.
4. Poskytovateľ sa zaväzuje dodržiavať  pri realizácii Zmluvy platné štandardy IT a bezpečnosti IT, najmä požiadavky obsiahnuté vo Vyhláške o BOITVS, Vyhláške o štandardoch pre ITVS, Zákone o ITVS, Zákone o KB, ako aj v ostatnej príslušnej legislatíve platnej v čase plnenia Zmluvy.
5. Poskytovateľ sa zaväzuje zabezpečiť súlad poskytovaných Podporných služieb aj s ostatnou vyššie výslovne neuvedenou legislatívou a súvisiacimi dokumentmi, ktoré sa vzťahujú na APV, ako aj poskytované Podporné služby Poskytovateľa, platnými v čase plnenia Zmluvy [napr.: vyhláškou Národného bezpečnostného úradu č. 164/2018 Z. z., ktorou sa určujú identifikačné kritériá prevádzkovanej služby (kritériá základnej služby); vyhláškou Národného bezpečnostného úradu č. 165/2018 Z. z., ktorou sa určujú identifikačné kritériá pre jednotlivé kategórie závažných kybernetických bezpečnostných incidentov a podrobnosti hlásenia kybernetických bezpečnostných incidentov; vyhláškou Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení].
6. Ustanovenia písm. b), c), g), h) a i) tohto článku Zmluvy sa neuplatnia, ak Objednávateľ určí inak, a to s prihliadnutím na aktuálny stav architektúry, prevádzky a vlastností APV, ktorý bol vytvorený v období pred účinnosťou príslušnej legislatívy a súvisiacich dokumentov.
7. Poskytovateľovi bude na požiadanie prihliadnutím na všetky okolnosti musí poznať.
8. Poskytovateľ sa zaväzuje pri poskytovaní Podporných služieb dodržiavať a aplikovať povinnosti vyplývajúce z príslušných všeobecne záväzných právnych predpisov, technických noriem (STN normy a iné) metodických usmernení, metodík a štandardov vzťahujúcich sa na APV Objednávateľa, ako aj Podporné služby Poskytovateľa, platných v čase plnenia predmetu tejto Zmluvy (ďalej aj len ako „**legislatíva a súvisiace dokumenty**“) a zabezpečiť súlad poskytovaných služieb s príslušnou legislatívou a súvisiacimi dokumentmi.
9. Poskytovateľ sa zaväzuje dodržiavať pri realizácii Zmluvy platné riadiace dokumenty bezpečnosti Objednávateľa, s ktorými bol Poskytovateľ preukázateľne oboznámený, a požiadavky na bezpečnosť definované zákonom č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „**Zákon o KB**“), zákonom č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov (ďalej len „**Zákon o ITVS**“), vyhláškou Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy (ďalej len „**Vyhláška o BOITVS**“), vyhláškou Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v platnom znení (ďalej len „**Vyhláška o štandardoch pre ITVS**“) ako aj ostatnými všeobecne záväznými právnymi predpismi platnými v čase plnenia Zmluvy, a zabezpečiť súlad poskytovaných služieb s príslušnými predpismi.
10. Poskytovateľ sa zaväzuje poučiť pracovníkov tretích strán pracujúcich na strane Poskytovateľa o bezpečnostných pravidlách Objednávateľa.
11. Poskytovateľovi môže byť za podmienok uvedených v tejto Zmluve poskytnutý aj vzdialený prístup do APV. Prístup k iným informačným systémom Objednávateľa bude podliehať písomnému schváleniu.
12. umožnený fyzický prístup k aktívam APV v potrebnom rozsahu na vyriešenie nahlásených incidentov a problémov vrátane súvisiacich zmenových konaní. Umožnenie prístupu bude podliehať schvaľovacej procedúre Objednávateľa.
13. Poskytovateľ sa zaväzuje neodkladne informovať Objednávateľa o každom narušení aktív APV (napr. strata, modifikácia, prezradenie údajov), ak sa o takomto narušení dozvie.
14. Poskytovateľ sa zaväzuje neriadene neodnášať dáta z prostredia Objednávateľa. V prípade potreby písomne požiada o ich kópiu.
15. Dáta potrebné na realizáciu Zmluvy je Poskytovateľ oprávnený rozmnožovať a sprístupňovať v nevyhnutnom rozsahu len pre tento účel a len osobám, ktoré sa na plnení Zmluvy priamo podieľajú. Poskytovateľ sa zaväzuje vykonávať testovanie výlučne na anonymizovaných dátach, ktoré pre tieto účely dodá Objednávateľ.
16. Poskytovateľ vyhlasuje a zaväzuje sa, že umožní Objednávateľovi vykonať audit bezpečnosti informačných systémov a prostredí Poskytovateľa na overenie miery dodržiavania bezpečnostných požiadaviek relevantných právnych predpisov a zmluvných požiadaviek.
17. Poskytovateľ vyhlasuje a zaväzuje sa, že prijme opatrenia na zabezpečenie nápravy zistení z auditu bezpečnosti informačných systémov.
18. Poskytovateľ sa zaväzuje na požiadanie alebo po ukončení platnosti Zmluvy poskytnuté dáta vrátiť na dohodnutom médiu a formáte alebo ich komisionálne zničiť.
19. Poskytovateľ sa zaväzuje v rámci zachovania kontinuity poskytnúť Objednávateľovi prístup k zdrojovým kódom programov vytvorených v rámci plnenia tejto Zmluvy bez zbytočného odkladu potom, ako prestane byť schopný sám, alebo prostredníctvom svojho právneho nástupcu poskytovať služby podľa tejto Zmluvy, ak zdrojové kódy k plneniam podľa tejto Zmluvy neposkytol Objednávateľovi už skôr.
20. Poskytovateľ sa zaväzuje udržiavať aktuálnosť používateľskej, servisnej a administrátorskej dokumentácie APV, prípadne jej doplnky vzniknuté počas plnenia tejto Zmluvy, a to v súlade s aktuálnym stavom APV.
21. Poskytovateľ berie na vedomie, že poskytnutie vzdialeného prístupu bude riadené, časovo obmedzené a monitorované.
22. Poskytovateľ sa zaväzuje telefonicky, písomne (e-mailom) alebo iným spôsobom podľa tejto Zmluvy reagovať na každú požiadavku Objednávateľa zadanú spôsobom nahlasovania podľa tejto Zmluvy, týkajúcu sa predmetu tejto Zmluvy.
23. Poskytovateľ sa zaväzuje integrovať na tiketovací systém Objednávateľa (IS CSM) najneskôr do 3 mesiacov od účinnosti tejto Zmluvy; nesplnenie tejto povinnosti sa považuje za podstatné porušenie tejto Zmluvy. Ak bude Poskytovateľ v omeškaní s plnením tejto povinnosti, Objednávateľ je oprávnený požadovať od Poskytovateľa zmluvnú pokutu vo výške **3.000,- EUR** (slovom: tritisíc eur) za každý začatý deň omeškania s plnením tejto povinnosti.
24. Poskytovateľ sa zaväzuje neodkladne písomne informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné poskytovanie služieb,
25. Poskytovateľ sa zaväzuje pravidelne, v lehotách a spôsobom dohodnutým s Objednávateľom Objednávateľa informovať o poskytovaní Paušálnych služieb a vždy po skončení kalendárneho mesiaca predložiť evidenciu vykonanej činnosti za určené obdobie.
26. Poskytovateľ sa zaväzuje riadiť sa odporúčaniami miestneho správcu informačného systému Objednávateľa.
27. Poskytovateľ sa zaväzuje rešpektovať všetky bezpečnostné, organizačné a technické opatrenia a ďalšie relevantné predpisy Objednávateľa spojené s prácou v priestoroch Objednávateľa i s prístupom k informačným technológiám a sieti Objednávateľa, ktoré Objednávateľ poskytol Poskytovateľovi v súlade s touto Zmluvou.
28. Poskytovateľ sa zaväzuje dodržiavať bezpečnostnú politiku Objednávateľa, ďalšie Objednávateľom vydané bezpečnostné smernice a štandardy, požiadavky na bezpečnosť definované Zákonom o KB, Zákonom o ITVS, Vyhláškou o štandardoch pre ITVS, Vyhláškou o BOITVS, ostatnej legislatívy a súvisiacich dokumentoch a bezpečnostné požiadavky uvedené v tejto Zmluve.
29. Oprávnené osoby a pracovníci Poskytovateľa, ktorí budú vykonávať pre Objednávateľa činnosti súvisiace s plnením tejto Zmluvy, musia byť poučení o povinnostiach podľa predchádzajúceho bodu a o tomto poučení musí Poskytovateľ vytvoriť záznam, ktorý bude podpísaný poučenou osobou a osobou, ktorá poučenie vykonala. Za riadne poučenie zodpovedá Poskytovateľ.
30. Poskytovateľ sa zaväzuje zaistiť bezpečnosť a odolnosť Systému voči aktuálne známym typom útokov a pred odovzdaním akejkoľvek zmeny Systému vykonať testovanie na prítomnosť známych zraniteľnosti. V prípade zistenia zraniteľností sa Poskytovateľ zaväzuje tieto zraniteľnosti odstrániť, vykonať opätovné testovanie a zdokumentovaný výsledok testovania odovzdať Objednávateľovi spolu s dodávaným riešením.
31. Poskytovateľ sa zaväzuje niesť zodpovednosť za vzniknutú škodu, ktorú bolo možné vopred predvídať, spôsobenú Objednávateľovi porušením svojich povinností vyplývajúcich z tejto Zmluvy a/alebo príslušných právnych predpisov v zmysle tejto Zmluvy.
	* + 1. Poskytovateľ je ďalej povinný:
32. poskytnúť Objednávateľovi a ním poverenej tretej strane alebo jemu nadriadeným orgánom plnú súčinnosť pri riešení bezpečnostného incidentu a vyšetrovaní bezpečnostnej udalosti, ktoré súvisia s plnením tejto Zmluvy alebo jej predmetom,
33. na základe žiadosti Objednávateľa zabezpečiť prítomnosť kvalifikovaných špecialistov, ktorá je nevyhnutná pre poskytovanie služieb v dohodnutom mieste plnenia,
34. v prípade potreby bezodkladne špecifikovať a predložiť Objednávateľovi požiadavky na potrebný HW a kompatibilitu SW,
35. zabezpečiť, aby Objednávateľ bol bez zbytočného odkladu upovedomený o aktuálnych legislatívnych zmenách všeobecného charakteru, prípadne iných zmenách u Poskytovateľa, ktoré majú, resp. môžu mať vplyv na predmet plnenia tejto Zmluvy,
36. oboznámiť Objednávateľa so všetkými skutočnosťami, ktoré predstavujú porušenie informačnej bezpečnosti alebo môžu zásadne zvyšovať bezpečnostné riziko,
37. súčasne s touto Zmluvou uzavrieť s Objednávateľom zmluvu o zabezpečení plnenia bezpečnostných opatrení a notifikačných povinností podľa § 19 ods. 2 Zákona o KB obsahujúcou náležitosti minimálne v rozsahu § 8 vyhlášky Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení.
	* + 1. Objednávateľ sa zaväzuje:
38. poskytnúť Poskytovateľovi potrebnú súčinnosť pri poskytovaní služieb podľa navrhovaného spôsobu a postupu poskytnutia služieb, a zaistiť súčinnosť tretích osôb spolupracujúcich s Objednávateľom, ak je taká súčinnosť potrebná pre riadne a včasné plnenie záväzkov Poskytovateľa podľa tejto Zmluvy v rozsahu uvedenom v tejto Zmluve,
39. zabezpečiť Poskytovateľovi všetky prípadné relevantné legislatívne, metodické, koncepčné, dokumentačné, normatívne a ďalšie materiály, podklady a dokumenty vzťahujúce sa k problematike APV, ak bude Objednávateľ takými informáciami disponovať, to však len za predpokladu, že Poskytovateľ nemá k takýmto materiálom a informáciám sám prístup a len v rozsahu, v akom si tento prístup nevie Poskytovateľ zabezpečiť sám; potreba takýchto dokumentov a informácií sa dohodne vopred, prípadne sa preukáže v priebehu plnenia,
40. zabezpečiť Poskytovateľovi v primeranom rozsahu prípadné konzultácie k súčasnému technologickému postupu, ak bude Objednávateľ takými informáciami disponovať a tieto budú nevyhnutné na poskytovanie služieb,
41. za predpokladu dodržania bezpečnostných a prípadných ďalších predpisov Objednávateľa sprístupniť priestory, technickú, komunikačnú a systémovú infraštruktúru pre poskytovanie služieb podľa tejto Zmluvy a podľa potrieb Objednávateľa a podmienok tejto Zmluvy vzdialeného prístupu dohodnutou technológiou, a zabezpečiť Poskytovateľovi na jeho žiadosť včas prístup ku zariadeniam, ku ktorým je jeho prístup nevyhnutný pre poskytnutie služieb, vrátane zdrojov energie, elektronickej komunikačnej siete, vrátane vzdialeného prístupu, atď. v rozsahu nevyhnutnom pre riadne poskytovanie služieb. Náklady na prevádzku komunikačnej linky pre vzdialený prístup bude hradiť Poskytovateľ.

## Záruka a kvalita

* + - 1. Poskytovateľ nesie zodpovednosť za to, že Podporné služby podľa tejto Zmluvy budú poskytované v najvyššej dostupnej kvalite tak, aby vyhovovali potrebám Objednávateľa, s ktorými bol Poskytovateľ preukázateľne oboznámený. Služby budú poskytované s náležitou odbornou starostlivosťou a prostredníctvom osôb, ktoré majú potrebnú kvalifikáciu a skúsenosti nevyhnutné na plnenie svojich úloh. Ustanovenie čl. 18 tejto Zmluvy týmto ustanovením Zmluvy nie je dotknuté.
			2. Na všetky plnenia realizované v rámci tejto Zmluvysa vzťahuje záručná doba v trvaní **24 mesiacov** odo dňa ich akceptácie; ak poskytnuté plnenie nepodlieha akceptácii, záručná doba začína plynúť odo dňa ich poskytnutia. Záruka plynie pre každé čiastkové plnenie v zmysle predchádzajúcej vety samostatne.
			3. Objednávateľ je povinný oznámiť Poskytovateľovi vady poskytnutých služieb (plnení) kedykoľvek do uplynutia záručnej doby podľa bodu 7.2 tohto článku Zmluvy, a to bez ohľadu na to, kedy sa Objednávateľ o nich dozvedel alebo mohol dozvedieť, a bez ohľadu na to, či ide o vady skryté alebo zjavné.
			4. Poskytovateľ je povinný bezplatne odstrániť reklamovanú vadu spôsobom a v lehotách podľa úrovne vady. Pri kategorizácii úrovne vád, určení lehôt na odstránenie, nahlasovaní vád Objednávateľom a odstraňovaní vád Poskytovateľom sa postupuje rovnako ako pri odstraňovaní incidentov/problémov podľa Prílohy č. 1, ak sa Zmluvné strany nedohodnú inak.

## Kontaktné osoby

* + - 1. Zoznam osôb oprávnených konať v rámci plnenia predmetu tejto Zmluvy zo strany Objednávateľa a Poskytovateľa (ďalej len „**kontaktné osoby**“) je uvedený v  **Prílohe č. 1**, ktorý je súčasťou tejto Zmluvy. Zoznam kontaktných osôb bude priebežne aktualizovaný v rámci stretnutí Garantov Zmluvy bez nutnosti robiť dodatky ku Zmluve, či aktualizácie v Prílohe č.1 tejto Zmluvy.
			2. V prípade zmeny zoznamu kontaktných osôb Objednávateľa je Objednávateľ povinný okamžite túto zmenu písomne ohlásiť Poskytovateľovi. Povinnosť nahlasovania zmien kontaktných osôb je zabezpečovaná prostredníctvom Prevádzkového garanta Zmluvy Objednávateľa, ktorý je povinný aktualizovať a zaslať zmenené kontaktné údaje najneskôr nasledujúci deň po realizácii zmeny.
			3. V prípade zmeny zoznamu kontaktných osôb Poskytovateľa je Poskytovateľ povinný okamžite túto zmenu písomne ohlásiť Objednávateľovi. Povinnosť nahlasovania zmien kontaktných osôb je zabezpečovaná prostredníctvom Prevádzkového garanta Zmluvy Poskytovateľa, ktorý je povinný aktualizovať a zaslať zmenené kontaktné údaje najneskôr nasledujúci deň po realizácii zmeny.

## Súčinnosť a vzájomná komunikácia

* + - 1. Súčinnosť požadovaná od Objednávateľa, ktorú Poskytovateľ môže pre účely plnenia tejto Zmluvy požadovať je nasledovná:
1. Objednávateľ po vzájomnej dohode umožní Poskytovateľovi prístup do APV Objednávateľa (produkčné prostredie, predprodukčné, ref a test prostredie) v prípade potreby vykonania servisného zásahu Poskytovateľom s tým, že Poskytovateľ nenaruší prevádzku tohto ani žiadnych ostatných systémov Objednávateľa.
2. Na základe žiadosti Poskytovateľa je Objednávateľ povinný zabezpečiť prítomnosť kvalifikovaných špecialistov, ak je táto nevyhnutná pre poskytnutie služby v požadovanom mieste plnenia.
3. Na základe žiadosti poskytnúť Poskytovateľovi relevantné materiály, podklady, dokumenty, informácie za predpokladu, že Poskytovateľ nemá k takýmto materiálom a informáciám sám prístup; potreba takýchto dokumentov a informácií sa dohodne vopred, prípadne sa preukáže v priebehu plnenia.
4. V prípade, ak Objednávateľ neposkytne odôvodnenú a opodstatnenú súčinnosť, plynutie doby stanovenej na vyriešenie incidentu/problému sa prerušuje, a to na dobu, počas ktorej nebude požadovaná súčinnosť poskytnutá.
	* + 1. Súčinnosť požadovaná od Poskytovateľa, ktorú Objednávateľ môže pre účely plnenia tejto Zmluvy požadovať je nasledovná:
5. Na základe žiadosti Objednávateľa je Poskytovateľ povinný zabezpečiť (vo vzájomne dohodnutom termíne) prítomnosť kvalifikovaných špecialistov, ktorá je nevyhnutná pre poskytnutie podpornej služby pre APV v požadovanom mieste plnenia (viď. **Príloha č.1**).
6. Poskytnúť Objednávateľovi súčinnosť pri príprave legislatívnych noriem vo forme pripomienkovania návrhov dokumentov v lehote určenej Objednávateľom, ktorá nemôže byť kratšia ako 5 (päť) pracovných dní.
7. Poskytnúť Objednávateľovi a ním poverenej tretej strane alebo jemu nadriadeným orgánom plnú súčinnosť pri riešení bezpečnostného incidentu a vyšetrovaní bezpečnostnej udalosti, ktoré súvisia s plnením tejto Zmluvy alebo jej predmetom.
8. Pri odstránení chýb v hardvéri, softvéri tretích strán alebo v komunikačných zariadeniach poskytnúť súčinnosť pri nábehu APV.
9. Poskytovateľ je povinný v lehotách stanovených Objednávateľom, ktoré nemôžu byť kratšie ako 3 (tri) pracovné dni, poskytnúť Objednávateľovi bez nároku na akúkoľvek odmenu a/alebo náhradu nákladov úplnú súčinnosť za účelom plynulej zmeny, resp. nahradenia Poskytovateľa služieb podpory prevádzky, údržby a rozvoja APV, najmä v oblasti architektúry a integrácie informačných systémov. Uvedené zahŕňa najmä, nie však výlučne, povinnosť Poskytovateľa odovzdať Objednávateľovi (Objednávateľom určenou treťou osobou) všetky potrebné informácie, vysvetlenia a dokumenty v súvislosti s dodaným plnením podľa Zmluvy tak, aby nedošlo k vzniku škody. Pre vylúčenie pochybností sa Zmluvné strany dohodli, že záväzok Poskytovateľa na poskytnutie súčinnosti podľa tohto bodu Zmluvy trvá aj po zániku tejto Zmluvy, a to do uplynutia 3 (troch) mesiacov, od kedy Objednávateľ zabezpečí nového Poskytovateľa služieb pre APV.
10. Poskytovateľ sa zaväzuje strpieť výkon kontroly/auditu súvisiaceho s plnením podľa tejto Zmluvy zo strany subjektov oprávnených na výkon tejto kontroly/auditu v zmysle príslušných právnych predpisov, najmä zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a poskytnúť im riadne a včas všetku potrebnú súčinnosť v zmysle príslušných právnych predpisov.

V prípade, ak Poskytovateľ súčinnosť v zmysle tejto Zmluvy neposkytne považuje sa to za podstatné porušenie Zmluvy.

* + - 1. Písomnosti podľa tejto Zmluvy sa doručujú osobne, poštou, kuriérskou službou alebo prostredníctvom elektronických médií (e-mail). Písomnosti sa doručujú na poslednú odosielateľovi známu adresu prijímateľa. Každá zo zmluvných strán je povinná informovať druhú zmluvnú stranu o akejkoľvek zmene adresy alebo kontaktného údaju (telefónne číslo, e-mailová adresa). Doručovanie emailom je vylúčené pre úkony súvisiace s ukončením tejto Zmluvy.
			2. Písomnosti zasielané poštou sa považujú za doručené, ak sa nepreukáže skorší dátum doručenia, v tretí deň po ich odoslaní na poslednú známu adresu prijímateľa ak ide o doručovanie v rámci územia Slovenskej republiky, alebo v siedmy deň po ich odoslaní na poslednú známu adresu prijímateľa ak ide o doručovanie mimo územie Slovenskej republiky.
			3. Písomnosti doručované kuriérskou službou sa považujú za doručené v piaty deň po ich odovzdaní kuriérskej službe, ak sa nepreukáže skorší termín doručenia.
			4. Písomnosti doručované poštou alebo kuriérskou službou sa považujú za doručené aj v prípade, ak adresát odmietne zásielku prevziať.
			5. Písomnosti doručované prostredníctvom elektronických médií sa považujú za doručené momentom ich odoslania Zmluvnou stranou, ak Zmluvná strana (odosielateľ) nedostala automatickú informáciu o nedoručení elektronickej správy.
			6. Za účelom realizácie komunikácie a doručovania sa Zmluvné strany zaväzujú používať kontaktné údaje uvedené v tejto Zmluve alebo oznámené v súlade s touto Zmluvou. Zmluvné strany sa zaväzujú bezodkladne, najneskôr nasledujúci pracovný deň, písomne oznámiť akúkoľvek zmenu svojich kontaktných údajov druhej Zmluvnej strane bez potreby uzatvorenia dodatku k tejto Zmluve.

## Vyššia moc

* + - 1. Zmluvné strany nezodpovedajú za porušenie svojich povinností podľa tejto Zmluvy zapríčinených okolnosťami vyššej moci. Zodpovednosť však nevylučuje prekážka, ktorá vznikla až v dobe, keď povinná strana už bola v omeškaní s plnením svojej povinnosti, alebo vznikla z ich hospodárskych pomerov.
			2. Pre účely tejto Zmluvy sa za vyššiu moc považujú prekážky, ktoré nastali nezávisle od vôle povinnej strany a bránia jej v plnení jej povinnosti, ak nemožno rozumne predpokladať, že by povinná strana takúto prekážku v čase podpisu tejto Zmluvy predvídala, a že by následky takejto prekážky odvrátila alebo prekonala. Vyššou mocou sa na účely tejto Zmluvy rozumie, napr. vojna, mobilizácia, povstanie, živelné pohromy, požiar, záplavy a iné. Za okolnosti vyššej moci sa však nepovažuje oneskorenie dodávok subdodávateľov Poskytovateľa, omeškanie akýchkoľvek iných zmluvných partnerov Poskytovateľa (napr. z dôvodu výpadku výroby, nedostatku energie a pod.) alebo akékoľvek iné nesplnenie povinností zmluvných partnerov Poskytovateľa.
			3. O okolnostiach vylučujúcich zodpovednosť bude Zmluvná strana, ktorej je týmto znemožnené plnenie, informovať druhú Zmluvnú stranu písomne a predloží jej dôkazy, že tieto okolnosti majú podstatný vplyv na plnenie zmluvných povinností. Zmluvná strana nezodpovedá za škodu a druhá zmluvná strana nemá nárok na zmluvnú pokutu alebo inú sankciu vyplývajúcu z tejto Zmluvy, ak je nesplnenie jej povinnosti zapríčinené okolnosťou vylučujúcou zodpovednosť a tieto preukáže
			4. Ak sa z dôvodu vyššej moci stane plnenie tejto Zmluvy nemožným po dobu viac ako troch mesiacov od vyskytnutia sa prekážky, zmluvná strana, ktorá sa bude chcieť na predmetnú udalosť odvolať, písomne požiada druhú zmluvnú stranu o úpravu Zmluvy vo vzťahu k predmetu, k cene a času plnenia. Pokiaľ nepríde k dohode v lehote do 30 dní od doručenia písomného požiadania, má ktorákoľvek zmluvná strana, právo od Zmluvy odstúpiť.
			5. Účinky vylučujúce zodpovednosť sú obmedzené len na dobu, počas ktorej trvá prekážka, s ktorou sú tieto povinnosti spojené.

## Riešenie sporov

* + - 1. Práva a povinnosti vzniknuté na základe tejto Zmluvy alebo v súvislosti s touto Zmluvou sa riadia touto Zmluvou, ako aj príslušnými ustanoveniami zákona č. 513/1991 Zb. Obchodný zákonník v znení neskorších predpisov a ostatnými všeobecne záväznými právnymi predpismi Slovenskej republiky.
			2. Za dodržiavanie dohodnutých podmienok úrovni Podporných služieb zmluvných strán podľa tejto Zmluvy zodpovedajú Prevádzkoví garanti Zmluvy (v zmysle **Prílohy č. 1**) každý za svoju stranu.
			3. Prvá úroveň eskalácie je riešená na úrovni Prevádzkových garantov Zmluvy.
			4. Druhá úroveň eskalácie je riešená prostredníctvom Garantov Zmluvy (v zmysle **Prílohy č.1**). Eskaláciu iniciujú Prevádzkoví garanti Zmluvy, každý za svoju stranu, ak spor nedokázali vyriešiť na svojej úrovni.

## Hodnotenie Podporných služieb

* + - 1. Posudzovanie cieľovej úrovne poskytovaných Podporných služieb sa bude vykonávať spravidla štvrťročne. Osoby povinné a oprávnené vykonávať hodnotenie úrovne Podporných služieb sú uvedené v **Prílohe č. 1**. Návrh na zvolanie hodnotiaceho stretnutia podáva osoba u Objednávateľa uvedená v [**Prílohe č. 1**](file:///C%3A%5CUsers%5Clacny.peter%5CAppData%5CLocal%5CUsers%5Cdkrajcirova%5Cbucko.ivan%5CAppData%5CLocal%20Settings%5CTemporary%20Internet%20Files%5CContent.Outlook%5CP1INGYO6%5Cpriloha_c_5_vzor.doc). Závery tohto stretnutia môžu byť využité pri prehodnotení Mesačnej paušálnej odmeny v **Prílohe č. 2**, resp. pri úprave cieľových úrovní Podporných služieb uvedených v **Prílohe č.1**.
			2. Ciele stretnutia:
* posúdenie dodržiavania dohodnutej úrovne poskytovaných služieb,
* identifikácia každého špecifického problému,
* rozhodnutie o nevyhnutných krokoch.
	+ - 1. Z hodnotiaceho stretnutia bude vyhotovená zápisnica.

## Autorské práva

* + - 1. Vzhľadom na to, že výsledkom Podporných služieb podľa tejto Zmluvy môže byť aj plnenie, ktoré napĺňa znaky autorského diela v zmysle zákona č. 185/2015 Z. z. Autorský zákon v znení neskorších predpisov (ďalej len „**Autorský zákon**“), je k týmto plneniam poskytovaná licencia za podmienok dohodnutých ďalej v tomto článku Zmluvy (ďalej aj len ako „**licencia**“).
			2. Ak pri poskytovaní Podporných služieb dôjde k dodaniu plnenia, ktoré má charakter autorského diela (ďalej aj len „**Dielo**“) podľa § 3 a nasl. Autorského zákona, Poskytovateľ udeľuje Objednávateľovi nevýhradnú, časovo neobmedzenú (po dobu majetkových práv trvajúcu), odmenou podľa tejto Zmluvy plne splatenú licenciu na akékoľvek použitie Diela v neobmedzenom rozsahu (vecnom i územnom), a to všetkými do úvahy prichádzajúcimi spôsobmi. Pre zamedzenie pochybností licencia zahŕňa najmä právo Dielo používať na účel, na ktorý bolo Dielo vytvorené, právo jeho upravovania, kopírovania, prispôsobovania, modifikovania, prekladania, verejného rozširovania, publikovania a začleňovania do iných diel, a to ako Objednávateľom osobne, tak aj osobami ním poverenými. Licencia zahŕňa aj výslovný súhlas na udelenie sublicencie na používanie Diela pre akékoľvek tretie osoby, či na prevedenie (postúpenie) takej licencie na tretie osoby verejnej správy.
			3. V prípade počítačových programov a ich akýchkoľvek úprav sa licencia vzťahuje v rovnakom rozsahu na Dielo v strojovom aj zdrojovom kóde, ako aj koncepčné prípravné materiály, a to aj na prípadné ďalšie verzie počítačových programov obsiahnutých v APV upravené na základe tejto Zmluvy. Poskytovateľ je najneskôr pri podpise akceptačného alebo preberacieho protokolu povinný dodať Objednávateľovi najaktuálnejšiu verziu komentovaných zdrojových kódov Diela, na ktoré sa vzťahuje licencia podľa predchádzajúceho bodu 13.2 tohto článku Zmluvy, s tým, že Objednávateľ bude oprávnený tieto bez akéhokoľvek časového a vecného obmedzenia použiť (vrátane možnosti ich dekompilácie a akýchkoľvek iných spôsobov úpravy). Pre zamedzenie pochybností, povinnosť Poskytovateľa podľa predchádzajúcej vety platí aj pre akékoľvek opravy, zmeny, doplnenia, upgrade alebo update zdrojového kódu Diela, APV alebo ktorejkoľvek ich časti, ku ktorému dôjde pri plnení tejto Zmluvy alebo v rámci záručných opráv. Objednávateľ je tiež oprávnený kedykoľvek vyžiadať si od Poskytovateľa najaktuálnejšiu verziu komentovaných zdrojových kódov k APV, ktorá zohľadňuje všetky zásahy do zdrojových kódov APV v dôsledku plnení realizovaných Poskytovateľom v zmysle tejto Zmluvy.
			4. Zdrojový kód musí byť spustiteľný v prostredí Objednávateľa a musí byť v podobe, ktorá zaručuje možnosť overenia, že je kompletný a v správnej verzii, tzn. umožňujúcej kompiláciu, inštaláciu, spustenie a overenie funkcionality, a to vrátane podrobnej dokumentácie zdrojového kódu takejto časti APV. Zdrojový kód bude Objednávateľovi Poskytovateľom odovzdaný na neprepisovateľnom technickom nosiči dát s viditeľne označeným názvom „zdrojový kód“ a označením časti a verzie APV, ktorej sa týka. O odovzdaní a prevzatí technického nosiča dát bude oboma Zmluvnými stranami spísaný a podpísaný písomný preberací protokol. Poskytovateľ berie na vedomie a súhlasí s tým, že Objednávateľ môže zdrojový kód alebo jeho zmeny neobmedzene používať, rozširovať, upravovať zdrojový kód bez súhlasu zhotoviteľa a neobmedzene ho zdieľať s ostatnými subjektmi verejnej správy, dodávateľmi alebo ho uverejniť. V prípade predčasného ukončenia tejto Zmluvy je Poskytovateľ povinný odovzdať Objednávateľovi aktuálne dokumentované zdrojové kódy a koncepčné prípravné materiály všetkých upravených súčastí APV tak, aby bol Objednávateľ držiteľom zdrojového kódu minimálne k v danej chvíli aktuálnej verzii APV.
			5. Účinnosť licencie nastáva okamihom akceptácie (prevzatia) plnenia (výsledku služieb), ktoré príslušné Dielo obsahuje; do tej doby je Objednávateľ oprávnený Dielo použiť v rozsahu a spôsobom nevyhnutným na testovanie a vykonanie akceptácie príslušného plnenia.
			6. Poskytovateľ vyhlasuje a zmluvné strany berú na vedomie a súhlasia s tým, že k jednotlivým plneniam (vrátane ich akýchkoľvek súčastí zahŕňajúcich tiež software) dodaným alebo poskytnutým Poskytovateľom Objednávateľovi podľa tejto Zmluvy na základe licencií udelených Poskytovateľovi tretími osobami, ktoré k nim majú a/alebo vykonávajú autorské práva a/alebo práva priemyselného a/alebo iného duševného vlastníctva, Poskytovateľ udeľuje Objednávateľovi právo na ich používanie Objednávateľom v súlade, v rozsahu, spôsobom a za ďalších podmienok, za ktorých boli tieto plnenia dodané/poskytnuté Poskytovateľovi príslušnou treťou osobou.
			7. Odmena za udelenie, sprostredkovanie alebo postúpenie licencie k Dielam, vrátane licencie na použitie štandardného softvéru, je zahrnutá v cene Podporných služieb dohodnutej v čl. 4 tejto Zmluvy.
			8. Poskytovateľ vyhlasuje, že je oprávnený uzatvoriť túto Zmluvu, vykonávať predmet plnenia a poskytnúť práva v rozsahu uvedenom v tomto článku Zmluvy. Poskytovateľ vyhlasuje, že používaním Diela v rozsahu a spôsobom uvedeným v tomto článku Zmluvy nedôjde k porušeniu práv tretích osôb a že na základe tejto Zmluvy dodaný predmet plnenia nemá právne vady. Poskytovateľ sa zaväzuje upraviť svoje zmluvné vzťahy s osobami spolupracujúcimi s Poskytovateľom, ako aj so svojimi zamestnancami tak, aby boli v súlade s touto Zmluvou.
			9. Práva a povinnosti, ktoré účastníkom vznikli na základe Zmluvy, prechádzajú na právnych nástupcov účastníkov.
			10. Udelenie všetkých práv uvedených v tomto článku Zmluvy nie je možné zo strany Poskytovateľa vypovedať a ani od nich odstúpiť a na ich udelenie nemá vplyv ukončenie účinnosti tejto Zmluvy, pokiaľ nastalo po rozhodnom momente pre udelenie takéhoto práva.
			11. V prípade, že akákoľvek tretia osoba, vrátane zamestnancov Poskytovateľa a/alebo subdodávateľov, bude mať akýkoľvek nárok voči Objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva plnením Poskytovateľa podľa tejto Zmluvy alebo akékoľvek iné nároky vzniknuté porušením jej práv Poskytovateľom pri plnení tejto Zmluvy, Poskytovateľ sa zaväzuje:

a) bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených Poskytovateľom, subdodávateľom alebo tretími osobami pre Objednávateľa, alebo upraviť jednotlivé plnenie(a) dodané, poskytnuté, vykonané a/alebo vytvorené Poskytovateľom, subdodávateľom alebo tretími osobami pre Objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené Poskytovateľom, subdodávateľom alebo tretími osobami pre Objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto Zmluve, a ak ich niet, tak v súlade s týmito podmienkami; a

b) poskytnúť Objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú Objednávateľovi v súvislosti s uplatnením vyššie uvedeného nároku tretej osoby; a

c) nahradiť Objednávateľovi akúkoľvek a všetku škodu, ktorá vznikne Objednávateľovi v dôsledku uplatnenia vyššie uvedeného nároku tretej osoby.

* + - 1. Objednávateľ sa však zaväzuje, že o každom nároku vznesenom takou treťou osobou v zmysle bodu 13.11 tohto článku Zmluvy bude bez zbytočného odkladu informovať Poskytovateľa, bude v súvislosti s takým nárokom postupovať podľa primeraných pokynov Poskytovateľa a tak, aby sa predišlo vzniku a prípadne zvýšeniu škôd, nevykoná smerom k takej tretej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo, a Poskytovateľovi udelí a po potrebnú dobu neodvolá plnomocenstvo s možnosťou splnomocniť ďalšiu osobu potrebné na to, aby sa Poskytovateľ mohol za Objednávateľa účinne takému nároku brániť a s takou treťou osobou rokovať o urovnaní sporu resp. spôsobom vhodným podľa uváženia Poskytovateľa postupovať v záujme ochrany práv oboch zmluvných strán.
			2. Nebezpečenstvo škody a vlastnícke právo k plneniam Poskytovateľa na základe tejto Zmluvy prechádza na Objednávateľa dňom akceptácie (resp. dňom poskytnutia, ak sa nevyžaduje akceptácia) príslušného plnenia Objednávateľom.

## Sankcie

* + - 1. V prípade, ak Poskytovateľ nezabezpečuje ktorúkoľvek z Podporných služieb na základe dohodnutých cieľových úrovní Podporných služieb stanovených v Prílohe č. 1 tejto, je Objednávateľ oprávnený uplatniť voči Poskytovateľovi zmluvnú pokutu vo výške 0,05% aktuálne platnej (pre mesiac v ktorom došlo k porušeniu povinnosti) Mesačnej paušálnej odmeny (bod 4.1 tejto Zmluvy) za každú začatú hodinu omeškania s plnením si svojich povinností, ak je čas plnenia stanovený v hodinách alebo v minútach alebo za každý začatý deň omeškania, ak je čas plnenia stanovený v dňoch. Zmluvnú pokutu podľa predchádzajúcej vety je Objednávateľ oprávnený uplatniť za každé jednotlivé porušenie povinnosti zvlášť. Zaplatením zmluvnej pokuty nie je dotknuté právo Objednávateľa na náhradu škody, ktorú je Objednávateľ oprávnený uplatňovať v rozsahu presahujúcom zmluvnú pokutu.
			2. Okrem zmluvnej pokuty podľa bodu 14.1 tejto Zmluvy, vzniká Objednávateľovi aj nárok na zľavu z aktuálne platnej Mesačnej paušálnej odmeny vo výške pomernej časti z Mesačnej paušálnej odmeny pripadajúcej na každý kalendárny deň v danom kalendárnom mesiaci situácie naplnenia aspoň jednej z nižšie uvedených podmienok:
			3. Neplánovaný celkový výpadok APV trvá viac ako 9 hodín, zavinený chybou v APV (Príloha č.1, tab. č. 9 - Doba vyriešenia incidentu),
			4. Poskytovateľ prekročí čas doby odozvy na incident s prioritou „Urgentná (A)“ stanovený v Prílohe č.1, tab. č. 9 - Doba odozvy, v prevádzkových časoch dohodnutej služby podľa Prílohy č. 1
			5. Poskytovateľ prekročí čas doby odozvy na požiadavku na zmenu s prioritou „Urgentná zmena“ uvedený v Prílohe č. 1, tab. č. 17 - Doba odozvy, v prevádzkových časoch dohodnutej služby podľa Prílohy č. 1,
			6. Poskytovateľ bez zavinenia Objednávateľa nedodrží ostatné časy uvedené v Prílohe č. 1 tab. č. 9, alebo tab. č. 17 tejto Zmluvy, neuvedené v predchádzajúcich odrážkach tohto bodu Zmluvy a toto omeškanie bude v trvaní trojnásobku a viac oproti časom uvedeným v Prílohe č. 1 tab. č. 9 alebo tab. č. 17 tejto Zmluvy.

Z opatrnosti Zmluvné strany deklarujú a súhlasia, že zľava podľa tohto odseku má charakter jednorazovej zľavy a možno ju uplatniť len z Mesačnej paušálnej odmeny za kalendárny mesiac v ktorom došlo k situácii zakladajúcej jej uplatnenie, pripadne z Mesačnej paušálnej odmeny za kalendárny mesiac bezprostredne nasledujúci po kalendárnom mesiaci v ktorom došlo k situácii zakladajúce, ak z objektívnych dôvodov nebolo možné zľavu uplatniť z Mesačnej paušálnej odmeny za kalendárny mesiac v ktorom došlo k situácii zakladajúcej právo na uplatnenie tejto zľavy (napr. k vyhodnoteniu plnenia ukazovateľov a zisteniu porušenia zakladajúceho uplatnenie zľavy podľa tejto Zmluvy došlo po uhradení Mesačnej paušálnej odmeny za kalendárny mesiac v ktorom došlo k situácii zakladajúcej právo na uplatnenie takejto zľavy).

* + - 1. Ak bude Poskytovateľ v omeškaní s plnením akejkoľvek inej povinnosti vyplývajúcej mu z tejto Zmluvy, na ktorú sa nevzťahuje zmluvná pokuta podľa bodu 14.1 tejto Zmluvy, alebo povinnosti vyplývajúcej mu zo všeobecne záväzných právnych predpisov v súvislosti s plnením tejto Zmluvy (ďalej len „**iná povinnosť**“) alebo ak Poskytovateľ inú povinnosť poruší, Objednávateľ je oprávnený požadovať od Poskytovateľa zmluvnú pokutu vo výške **1.000,- EUR** (slovom: jedentisíc eur) za každý začatý deň omeškania s plnením jednotlivej inej povinnosti alebo zmluvnú pokutu vo výške **1.000,- EUR** (slovom: jedentisíc eur) za každé jednotlivé porušenie inej povinnosti zvlášť; uvedené sa neuplatní, ak v tejto Zmluve je pre porušenie inej povinnosti Poskytovateľa ustanovená osobitná sankcia.
			2. Poskytovateľ zodpovedá iba za škodu, ktorá vznikla v dôsledku jeho nedbanlivosti, alebo neodborného postupu a za škodu spôsobenú úmyselne. Poskytovateľ nezodpovedá za prípadné poškodenie, alebo stratu dát, pokiaľ k tomu nedošlo v dôsledku jeho nedbanlivosti alebo neodborného postupu.
			3. Poskytovateľ je povinný vykonávať Podporné služby tak, aby nedošlo k prerušeniu alebo obmedzeniu prevádzky Objednávateľa. V prípade, ak poskytnutie Podporných služieb nevyhnutne vyžaduje prerušenie alebo obmedzenie prevádzky Objednávateľa, je Poskytovateľ povinný vopred o tejto skutočnosti informovať Objednávateľa a do doby, pokiaľ nedostane Poskytovateľ inštrukcie od Objednávateľa o ďalšom postupe alebo súhlas s poskytnutím Podpornej služby, je Poskytovateľ povinný zdržať sa vykonávania tých Podporných služieb, ktoré by mohli spôsobiť prerušenie alebo obmedzenie prevádzky Objednávateľa. Plynutie časov podľa Prílohy č. 1 tab. č. 9 alebo tab. č. 10 sa pozastavuje až do písomnej inštrukcie Objednávateľa. V opačnom prípade zodpovedá Poskytovateľ za škody, ktoré tým spôsobí Objednávateľovi.
			4. Poskytovateľ nebude v omeškaní a zmluvná pokuta neprináleží Objednávateľovi, ak je omeškanie spôsobené okolnosťami vylučujúcimi zodpovednosť Poskytovateľa, alebo ak omeškanie preukázateľne vzniklo úplne alebo čiastočne okolnosťami na strane Objednávateľa alebo tretích strán pôsobiacich na strane Objednávateľa.
			5. V prípade, ak sa Objednávateľ dostane do omeškania so zaplatením faktúry Poskytovateľa podľa tejto zmluvy, je Poskytovateľ oprávnený uplatniť voči Objednávateľovi úroky z omeškania vo výške 0,01 % z fakturovanej čiastky za každý deň omeškania.
			6. Zmluvné strany prehlasujú, že informácie uvedené v tejto Zmluve sú pravdivé, aktuálne a úplné. V prípade akýchkoľvek škôd spôsobených na základe nepravdivých, neaktuálnych alebo neúplných informácií uvedených jednou zo zmluvných strán, je za vznik škody a jej úhradu zodpovedná Zmluvná strana, ktorá tieto informácie uviedla.

## Subdodávatelia a register partnerov verejného sektora

* + - 1. Na poskytovanie plnení, ktoré tvoria súčasť poskytovaných plnení pre Objednávateľa, má Poskytovateľ, za podmienok dohodnutých v tejto Zmluve, právo uzatvárať subdodávateľské zmluvy. Tým nie je dotknutá zodpovednosť Poskytovateľa za plnenie Zmluvy v súlade s § 41 ods. 8 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) a Poskytovateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite. Zoznam subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo Zmluvy v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť tejto Zmluvy ako **Príloha č. 4**.
			2. Poskytovateľ je povinný písomne oznámiť Objednávateľovi akúkoľvek zmenu údajov o subdodávateľovi bezodkladne po tom, ako sa o takej zmene dozvedel.
			3. Poskytovateľ je oprávnený zmeniť alebo doplniť subdodávateľa počas trvania Zmluvy len na základe písomného dodatku k tejto Zmluve podpísaného štatutárnymi zástupcami oboch Zmluvných strán. Nový subdodávateľ musí spĺňať všetky podmienky na subdodávateľa v takom rozsahu ako ich spĺňal pôvodný subdodávateľ. Poskytovateľ je povinný Objednávateľovi **najneskôr 30 dní pred dňom**, kedy by nový subdodávateľ mal začať plniť príslušnú časť predmetu plnenia podľa tejto Zmluvy (plánované začatie plnenia subdodávky), predložiť Objednávateľovi návrh na zmenu alebo doplnenie subdodávateľa, ktorý bude obsahovať údaje o navrhovanom subdodávateľovi v rozsahu podľa bodu 18.2 Zmluvy, spolu s príslušným odôvodnením takejto zmeny alebo doplnenia, so všetkými relevantnými dokladmi preukazujúcimi splnenie podmienok nového subdodávateľa v takom rozsahu ako ich spĺňal pôvodný subdodávateľ, vrátane písomného návrhu znenia príslušného dodatku s aktualizovaným znením Prílohy č. 5 tejto Zmluvy. Objednávateľ má právo odmietnuť podpísať dodatok a požiadať Poskytovateľa o určenie iného subdodávateľa, ak má na to dôvody (napr. nesplnenie podmienok pre výmenu subdodávateľa). Nový subdodávateľ je oprávnený plniť príslušnú časť predmetu plnenia podľa tejto Zmluvy až po tom, čo príslušný dodatok k tejto Zmluve nadobudne účinnosť. Lehota uvedená v tomto bode Zmluvy nemusí byť dodržaná, ak sa v konkrétnom prípade Zmluvné strany dohodnú inak.
			4. Porušenie povinnosti vyplývajúcej z bodov 15.1, 15.2 a 15.3 tejto Zmluvy sa považuje za podstatné porušenie Zmluvy a Objednávateľ je oprávnený požadovať od Poskytovateľa zmluvnú pokutu vo výške **10.000,- EUR** (slovom: desaťtisíc eur) za každé jednotlivé porušenie ktorejkoľvek povinnosti vyplývajúcej z bodov 15.1, 15.2 a 15.3 tejto Zmluvy.
			5. Poskytovateľ, jeho subdodávatelia v zmysle § 2 ods. 5 písm. e) ZVO a subdodávatelia podľa § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“), (ďalej spoločne ako „**subdodávatelia**“), musia byť zapísaní do registra partnerov verejného sektora, a to počas celej doby trvania Zmluvy. U subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa Zákona o registri partnerov verejného sektora. Porušenie tejto povinnosti sa považuje za podstatné porušenie Zmluvy a je dôvodom, ktorý oprávňuje Objednávateľa na odstúpenie od Zmluvy.
			6. Poskytovateľ je povinný zabezpečiť, aby subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle Zákona o registri partnerov verejného sektora.
			7. Poskytovateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 Zákona o registri partnerov verejného sektora.
			8. Objednávateľ má právo odstúpiť od Zmluvy z dôvodov uvedených v § 15 ods. 1 Zákona o registri partnerov verejného sektora. Objednávateľ nie je v omeškaní a nie je povinný plniť, čo mu ukladá Zmluva, ak nastanú dôvody podľa § 15 ods. 2 Zákona o registri partnerov verejného sektora. Zmluva zaniká doručením oznámenia o odstúpení od Zmluvy. Riadne poskytnuté plnenia, vzájomne poskytnuté do dňa odstúpenia od Zmluvy, si Zmluvné strany ponechajú; tým nie je dotknutý nárok Poskytovateľa na odplatu za riadne dodané plnenie podľa tejto Zmluvy.
			9. Objednávateľ je oprávnený požadovať od Poskytovateľa zmluvnú pokutu vo výške **1.000,- EUR** (slovom: tisíc eur) za každý deň existencie dôvodu vzniku práva na odstúpenie od Zmluvy v zmysle § 15 ods. 1 Zákona o registri partnerov verejného sektora, resp. § 19 ods. 3 ZVO. Právo Objednávateľa na zmluvnú pokutu podľa predchádzajúcej vety zaniká, ak Objednávateľ odstúpi od Zmluvy v súlade s § 15 ods. 1 Zákona o registri partnerov verejného sektora, resp. podľa § 19 ods. 3 ZVO.
			10. Ak Objednávateľ zistí, že subdodávateľ nie je schopný plniť si svoje záväzky alebo nevykonáva príslušnú časť predmetu plnenia riadne, má právo od Poskytovateľa okamžite požadovať náhradu za subdodávateľa. Poskytovateľ je povinný žiadosti o náhradu vyhovieť a bezodkladne najneskôr do 10 dní odo dňa doručenia žiadosti Objednávateľa predložiť Objednávateľovi návrh na zmenu subdodávateľ v zmysle bodu 16.3 tejto Zmluvy. Ak Poskytovateľ nevyhovie žiadosti Objednávateľa podľa predchádzajúcej vety o náhradu za subdodávateľa, ktorý nie je schopný plniť si svoje záväzky alebo nevykonáva príslušnú časť predmetu Zmluvy riadne, v lehote určenej v tomto bode Zmluvy, je Poskytovateľ povinný zaplatiť Objednávateľovi zmluvnú pokutu vo výške **1.000,- EUR** (slovom: tisíc eur) za každý deň omeškania.
			11. Poskytovateľ je povinný pri výbere subdodávateľa postupovať tak, aby vynaložené náklady na zabezpečenie plnenia na základe zmluvy o subdodávke boli primerané kvalite a cene.
			12. Poskytovateľ zodpovedá za plnenie Zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa ako aj za plnenie poskytnuté na základe zmluvy o subdodávke.

## Kľúčoví experti

* + - 1. Poskytovateľ sa zaväzuje plnenie tejto Zmluvy realizovať prostredníctvom Kľúčových expertov (ďalej aj len „**expert**“). Zoznam Kľúčových expertov s uvedením ich identifikačných údajov v rozsahu: meno, priezvisko a pozícia tvorí neoddeliteľnú súčasť tejto Zmluvy ako jej **Príloha č. 5**.
			2. Zmena niektorého z expertov Poskytovateľa je možná výlučne s písomným súhlasom Objednávateľa a iba v nasledovných prípadoch:
			3. ak expert Poskytovateľa preukázateľne nemôže vykonávať činnosť, na ktorú bol určený,
			4. ak je potreba výmeny experta vyvolaná skutočnosťami, ktoré nemôže Poskytovateľ ovplyvniť,
			5. ak vzhľadom na porušovanie povinností predstavuje pokračovanie činnosti takéhoto experta ohrozenie plnenia Zmluvy,
			6. ak o to požiada Objednávateľ v súlade s bodom 16.7 tejto Zmluvy.
			7. Poskytovateľ je povinný bezodkladne písomne informovať Objednávateľa, ak nastane skutočnosť odôvodňujúca zmenu experta v zmysle bodu 16.2 tejto Zmluvy a zároveň predložiť návrh osoby, ktorou navrhuje nahradiť experta, vo vzťahu ku ktorému nastali dôvody pre jeho nahradenie.
			8. Pri zmene experta musí osoba, ktorá má pôvodného experta nahradiť, spĺňať požiadavky na odbornú a technickú spôsobilosť ako spĺňal expert, ktorého má nahradiť. Spôsobilosť nového experta Poskytovateľa preukazuje Poskytovateľ rovnakými dokladmi ako boli požadované v podmienkach účasti vo verejnom obstarávaní.
			9. Návrh na zmenu experta predloží Poskytovateľ na odsúhlasenie Objednávateľovi v písomnej forme spolu so všetkými dokladmi preukazujúcimi splnenie podmienok odbornej a technickej spôsobilosti navrhovaného experta najneskôr 5 pracovných dní pred nástupom nového experta na výkon činnosti podľa tejto Zmluvy, ak sa Zmluvné strany nedohodnú z dôvodov hodných osobitného zreteľa inak. Príslušný expert môže začať vykonávať činnosti v rámci plnenia Zmluvy až po písomnom odsúhlasení Objednávateľa.
			10. Akékoľvek náklady, ktoré vzniknú v súvislosti so zmenou expertov zo Zmluvy, znáša Poskytovateľ.
			11. Objednávateľ je oprávnený požiadať Poskytovateľa o výmenu experta zo Zmluvy v prípade, ak jeho pracovné výsledky alebo správanie je neuspokojivé a ohrozuje riadne plnenie Zmluvy alebo má iný negatívny vplyv na činnosti alebo záujmy Objednávateľa. Poskytovateľ sa zaväzuje, že riadne odôvodnenej žiadosti Objednávateľa bezodkladne vyhovie a v súlade s týmto článkom Zmluvy navrhne výmenu experta.
			12. Pre vylúčenie pochybností sa Zmluvné strany dohodli, že pre nahradenie Kľúčových expertov Poskytovateľa nie je potrebné uzatvárať dodatok k tejto Zmluve.

## Spoločné a záverečné ustanovenia

* + - 1. Ak nie je v tejto Zmluve uvedené inak, Zmluvu možno meniť len formou písomných dodatkov podpísanými oboma Zmluvnými stranami. Príloha č. 3 bude priebežne udržiavané Prevádzkovým garantom Objednávateľa a počas platnosti tejto Zmluvy a ich aktualizácia nebude vyžadovať zmenu tejto Zmluvy formou dodatku.
			2. Poskytovateľ prehlasuje, že uzavretím tejto Zmluvy ani plnením záväzkov z nej vyplývajúcich neporušuje práva duševného vlastníctva tretích osôb. V opačnom prípade je povinný Objednávateľovi uhradiť všetky preukázateľné náklady a škody, ktoré Objednávateľovi vzniknú uplatnením autorských práv autorov diela, alebo uplatnením akýchkoľvek práv iných osôb v súvislosti s produktmi, ktoré sú uvedené v tejto zmluve.
			3. Poskytovateľ vyhlasuje, že je poistený pre prípad zodpovednosti za škodu, čo preukázal Objednávateľovi pri uzatvorení tejto Zmluvy predložením platnej a účinnej poistnej zmluvy uzavretej na poistnú sumu minimálne ..................,- EUR. Poskytovateľ sa zaväzuje toto poistné krytie udržiavať počas celej doby trvania Zmluvy a na výzvu Objednávateľa je povinný túto skutočnosť preukázať. Porušenie záväzku Poskytovateľa podľa tohto bodu Zmluvy znamená podstatné porušenie Zmluvy Poskytovateľom.
			4. Zmluvné strany sa dohodli, že Poskytovateľ nie je oprávnený postúpiť akékoľvek pohľadávky voči Objednávateľovi vyplývajúce z tejto Zmluvy na tretiu osobu bez predchádzajúceho písomného súhlasu Objednávateľa. Právny úkon, na základe ktorého Poskytovateľ postúpi svoju pohľadávku voči Objednávateľovi na tretiu osobu bez predchádzajúceho písomného súhlasu Objednávateľa, je podľa § 39 Občianskeho zákonníka neplatný. Akýkoľvek súhlas Objednávateľa je platný iba v prípade, ak naň bol udelený predchádzajúci písomný súhlas Ministerstva zdravotníctva Slovenskej republiky.
			5. Zmluvné strany sa dohodli, že vzťahy neupravené touto Zmluvou sa riadia príslušnými ustanoveniami Obchodného zákonníka a Autorského zákona v platnom znení a právnym poriadkom Slovenskej republiky. Rozhodným právom na účely prejednania a rozhodnutia sporov, ktoré vzniknú z tejto Zmluvy alebo v súvislosti s ňou, je právo Slovenskej republiky.
			6. Neoddeliteľnou súčasťou tejto Zmluvy sú nasledovné prílohy:
		1. **Príloha č. 1:** Popis informačných systémov a dohodnuté parametre cieľových úrovní Podporných služieb
		2. **Príloha č. 2:** Cenník Podporných služieb
		3. **Príloha č. 3:** Formuláre k službám
		4. **Príloha č. 4:** Zoznam subdodávateľov
		5. **Príloha č. 5:** Kľúčoví experti
			1. Táto Zmluva je vyhotovená v dvoch (2) vyhotoveniach s platnosťou originálu, z toho po jednom (1) vyhotovení pre Objednávateľa a jednom (1) pre Poskytovateľa.
			2. Ak niektoré ustanovenia tejto Zmluvy stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto Zmluvy.
			3. Zmluvné strany týmto vyhlasujú, že obsah Zmluvy im je známy, predstavuje ich vlastnú slobodnú a vážnu vôľu, je vyhotovený v správnej forme, a že tomuto obsahu aj právnym dôsledkom porozumeli a súhlasia s nimi, na znak čoho pripájajú svoje vlastnoručné podpisy.

V Bratislave dňa \_\_\_\_\_\_\_\_\_\_\_\_\_\_\_\_\_\_\_\_\_ V Bratislave dňa \_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Za Objednávateľa: | Za Poskytovateľa: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| ...................................generálny riaditeľNárodné centrum zdravotníckych informácií | ......................................................................................................... |